প্রধানমন্ত্রীর ‘গামছা ওড়ানো” কী ক্ষমতার আস্ফালন! রাজনৈতিক মহলে চাঞ্চল্য

ওয়েবডেস্ক- বিহারে (Bihar) গান্ধী ময়দানে এক বর্ণাঢ্যপূর্ণ পরিবেশে শপথ নিলেন নীতীশ কুমার (Nitish Kumar)। দশমবার মুখ্যমন্ত্রীর পদে নীতীশ। এক দীর্ঘ সময়ের যাত্রা তাঁর মুখ্যমন্ত্রীর মসনদে। এরই সঙ্গে তাঁর মন্ত্রিসভার ২৬ মন্ত্রী শপথ নিলেন পাটনার গান্ধী ময়দানে।

মন্ত্রী হিসেবে নিযুক্ত হয়েছেন বিজয় কুমার চৌধুরী, বিজেন্দ্র কুমার যাদব, শ্রাবণ কুমার, মঙ্গল পান্ডে, দিলীপ কুমার জয়সওয়াল, লেশি সিং, অশোক চৌধুরী, মদন সাহনি, নীতিন নবীন, রাম কৃপাল যাদব, সন্তোষ কুমার সুমন, সুনীল কুমার, সুরেন্দ্র কুমার, সানজান কুমার, মোহাম্মাদ কুমার, মো. মেহতা, নারায়ণ প্রসাদ, রমা নিষাদ, লক্ষেন্দ্র কুমার রোশন, শ্রেয়শী সিং, প্রমোদ কুমার, সঞ্জয় কুমার, সঞ্জয় কুমার সিং, এবং দীপক প্রকাশ। বিজেপি নেতা সম্রাট চৌধুরী, বিজয় সিনহা এবং দিলীপ জয়সওয়াল সহ উনিশ জন বিধায়কও শপথ গ্রহণ করেছেন। বিজেপি নেতা সম্রাট চৌধুরী, বিজয় সিনহা দুজনেই উপ মুখ্যমন্ত্রী হলেন। নতুনদেরও জায়গা দেওয়া হয়েছে নীতীশ মন্ত্রিসভায়।

বৃহস্পতিবারের শপথগ্রহণ অনুষ্ঠানের পর প্রধানমন্ত্রী নরেন্দ্র মোদি (Pm Narendra Modi) গামছা (Gamcha) উড়িয়ে বিহারবাসীর প্রতি কৃতজ্ঞতা প্রকাশ করেন। এদিনের এই অনুষ্ঠানে হাজার হাজার মানুষ উপস্থিত হয়েছিলেন। শপথগ্রহণ অনুষ্ঠানে প্রধানমন্ত্রী মোদি এবং ভারতীয় জনতা পার্টি (বিজেপি)-এর নেতৃত্বাধীন জাতীয় গণতান্ত্রিক জোট (এনডিএ)-এর শীর্ষ নেতারা উপস্থিত ছিলেন।

আরও পড়ুন- নীতীশ কুমারের শপথ শুরু হতেই এ কী ছবি?

প্রধানমন্ত্রীর এই গামছা ওড়ানো রাজনৈতিক দিক দিয়ে দেখতে হলে এনডিএ-এর ক্ষমতা প্রদর্শনের একটি দিক। কারণ নীতীশ কুমারে নেতৃত্বে বিহার সরকার পরবর্তী পাঁচ বছরের জন্য রাজত্ব করবে। এর আগে, বিহার বিধানসভা নির্বাচনে এনডিএ জয়লাভের পর ১৪ নভেম্বর দিল্লিতে বিজেপির সদর দফরে প্রবেশের সময় প্রধানমন্ত্রী একইভাবে গামছা উড়িয়ে উচ্ছ্বাস প্রকাশ করেন।

প্রধানমন্ত্রী নরেন্দ্র মোদি ছাড়াও, বিজেপি শাসিত রাজ্যগুলির মুখ্যমন্ত্রী এবং অন্ধ্র প্রদেশের এন চন্দ্রবাবু নাইডুর মতো মিত্রদের দ্বারা শাসিত রাজ্যগুলির মুখ্যমন্ত্রীরা উপস্থিত ছিলেন।

মধ্যপ্রদেশের মোহন যাদব সাংবাদিকদের বলেন, “বিহার আবারও উন্নয়নের পথে এগিয়ে চলেছে। প্রধানমন্ত্রী মোদির আশীর্বাদে বিহার আরও এগিয়ে যাবে। সুশাসন এবং উন্নয়নের বিহারের আরও উন্নয়ন হবে।

দেখুন আরও খবর-